cyanic-selkie/wikianc huggingface dataset:
চিয়াং কাই-শেক
দ্বিতীয় বিশ্বযুদ্ধের পর ১৯৪৬ সালে যুক্তরাষ্ট্রের মধ্যস্থতায় কোয়ালিশন সরকার গঠনের প্রস্তাব ব্যর্থ হলে গৃহযুদ্ধ নতুন করে আবার শুরু হয়। ১৯৪৯ সালে চীনা কমিউনিস্ট পার্টি জাতীয়তাবাদী শক্তিকে পরাজিত করে। ইতিহাসবিদদের মতে কমিউনিস্টরা চিয়াং কাই-শেকের তুলনায় সামরিক কলাকৌশলের ক্ষেত্রে কম ভুল করেছিল। এছাড়া তিনি একটি শক্তিশালী কেন্দ্রীভূত সরকার গঠনের চেষ্টা করেন যা চীনের বেশ কয়েকটি গোষ্ঠীকে ক্ষেপিয়ে তোলে। এসবই ছিল জাতীয়তাবাদী শক্তির পরাজয়ের মূল কারণ। এছাড়া জাপানের সাথে রক্তক্ষয়ী সংঘর্ষে জাতীয়তাবাদী গোষ্ঠী বেশ দুর্বল হয়ে পড়ে। অপরদিকে কমিউনিস্টরা তাদের আন্দোলনে জাতীয়তাবাদী চেতনার সংমিশ্রণ ঘটিয়ে কৃষক ও অন্যান্য জনগোষ্ঠীকে নিজেদের পক্ষে নিয়ে আসতে সক্ষম হয়েছিল।
চিয়াঙের সরকার আর সামরিক বাহিনী তাইওয়ানে পশ্চাৎপদসরণ করে এবং সেখানে তিনি সামরিক আইন জারি করেন। সে সময়ে সরকারবিরোধী সকল ব্যক্তিকে আটক করে বিভিন্ন মেয়াদে দণ্ড দেওয়া হয়। তার এই শাসনামল "শ্বেত-সন্ত্রাস" নামে কুখ্যাত। তাইওয়ানে অবস্থানকালে তিনি চীনা মূল ভূখণ্ড পুনরায় দখল করার আশাবাদ ব্যক্ত করেন। চিয়াং কাই-শেক ১৯৭৫ সাল অবধি আমৃত্যু প্রজাতন্ত্রী চীনের রাষ্ট্রপতি এবং কুওমিঙটাং দলের জেনারেল পদে বহাল ছিলেন। তিনি সর্বমোট ২২ বছর চীনের মূল ভূখণ্ড আর ৩০ বছর তাইওয়ান শাসন করেন।
২০১৬ ভারত ক্রিকেট দলের জিম্বাবুয়ে সফর
ভারত জাতীয় ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা জুন ২০১৬-এ অনুষ্ঠিত হয়।
মুদারাবা
মুদারাবা (التكافل হল ইসলামি শরীয়াহ সম্মত এক ধরনের অংশীদারি ব্যবসায় পদ্ধতি, যেখানে একপক্ষ মূলধন সরবরাহ করে এবং অপর পক্ষ মেধা ও শ্রম দিয়ে উক্ত মূলধন দ্বারা ব্যবসা পরিচালনা করে। যে পক্ষ মূলধন সরবরাহ করে তাকে সাহিব-আল-মাল (صاحب المال) বলে এবং ব্যবসায় পরিচালনাকারীকে বলা হয় মুদারিব (مضارب) বলে। এক্ষেত্রে, ব্যবসায়ে মুনাফা হলে পূর্ব চুক্তি অনুসারে বা আনুপাতিক হারে উভয়পক্ষের মাঝে মুনাফা বণ্টিত হয় এবং ব্যবসায় লোকসান হলে মূলধন সরবরাহকারী বা সাহিব-আল-মাল উক্ত লোকসান বহন করে। অন্যদিকে, ব্যবসায় পরিচালনাকারী বা মুদারিব তার মেধা ও শ্রমের বিনিময়ে কোনো পারিশ্রমিক পায় না, যা তার লোকসান হিসেবে গণ্য হয়। তবে যদি মুদারিব কর্তৃক নিয়ম লঙ্ঘন, অবহেলা বা চুক্তিভঙ্গের কারণে লোকসান হয় তাহলে মুদারিবকেই লোকসানের দায় বহন করতে হয়।
ব্যুৎপত্তি
মুদারাবা (مضاربة) শব্দটি আরবি দারব (ضرب) শব্দ হতে উদ্ভূত। আরবি ভাষায় দারব (ضرب) শব্দটির অর্থ প্রহার করা, আঘাত করা, অন্বেষণ করা, দৃষ্টান্ত দেয়া, পরিভ্রমণ করা ইত্যাদি। কুরআনে শব্দটি আল্লাহ্‌র রহমতের আশায় পরিভ্রমণ করা অর্থে বহু জায়গায় ব্যবহৃত হয়েছে। আবার দারব শব্দটির মূল অর্থ হলো আঘাত করা। ভ্রমণ করতে হলে ভূমিতে পদাঘাত আবশ্যক। যে কারণে ইসলামি পণ্ডিতগণ মনে করেন, ভ্রমণ করার সাথে পায়ের মাধ্যমে ভূমিতে মৃদু আঘাত করার সম্পর্ক রয়েছে। এ সম্পর্কে কুরআন মাজিদে উল্লেখ রয়েছে: অন্যরা আল্লাহর অনুগ্রহ সন্ধানে পৃথিবীতে ভ্রমণ করে। উক্ত আয়াতে আল্লাহ ঐসব সাহাবাদের প্রশংসা করেছেন, যারা ব্যবসার উদ্দেশে দেশ-বিদেশে ভ্রমণ করতেন। এসব ব্যবসায়ীর অনেকেই মুদারাবার ভিত্তিতে সংগৃহীত পুঁজি নিয়ে মুনাফার লক্ষ্যে ব্যবসায়-বাণিজ্যে করার জন্য দেশ-বিদেশ ভ্রমণ করতেন।
বর্তমানে, ইসলামি ব্যাংকিং ব্যবস্থায় মুদারাবা পদ্ধতির ব্যবহার অনেক বেশি লক্ষ্য করা যায়। এই পদ্ধতিতে ব্যাংকগুলো আমানতকারীদের কাছ থেকে তহবিল বা আমানত সংগ্রহ করে ব্যবসায় করে অর্জিত মুনফা চুক্তি অনুসারে ভাগ করে নেয়। এক্ষেত্রে আমানতকারিদের বলা হয় সাহিব-আল-মাল এবং ব্যাংক মুদারিবের ভুমিকা পালন করে। ব্যাংকগুলো বিনিয়োগের ক্ষেত্রেও মুদারাবা নীতির প্রয়োগ লক্ষণীয়। বিনিয়োগের ক্ষেত্রে ব্যাংক সাহিব-আল-মাল এবং গ্রাহক মুদারিবের ভুমিকায় থাকে। এক্ষেত্রেও মুনাফা পূর্ব নির্ধারিত হারে বা চুক্তি অনুসারে ভাগ হয় এবং লোকসান ব্যাংক বহন করে। ইসলামি ব্যাংকগুলো আমানত সংগ্রহের ও বিনিয়োগের জন্য এই মুদারাবা নীতি এত বেশি ব্যবহার করে যে অনেক মুদারাবা বলতে ব্যাংক ব্যবসায়ের একটা চুক্তি হিসেবেই বুঝে থাকে। যদিও মুদারাবা চুক্তি যেকোনো ইসলামি শরীয়াহ সম্মত ব্যবসায়ের ক্ষেত্রে প্রযোজ্য।
সংজ্ঞা
মুসলমান পণ্ডিতগণ ও এদের সংগঠন বিভিন্ন দৃষ্টিকোণ থেকে মুদারাবার সংজ্ঞা দিয়েছেন। এরূপ কয়েকটি সংজ্ঞা নিচে উল্লেখ করা হলো: মুদারাবা এক ধরনের অংশীদারিত্ব যেখানে একপক্ষ (সাহিবুল মাল/রাব্বুল মাল) তহবিল বা পুঁজি সরবরাহ করেন এবং অন্যপক্ষ তার দক্ষতা ও ব্যবস্থাপনা নিয়োজিত করেন। তাকে বলা হয় মুদারিব বা ব্যবস্থাপক। ব্যবসায়ের লাভ দু’পক্ষের মাঝে পূর্ব নির্ধারিত অনুপাতে ভাগ হয়। পুঁজির লোকসান হলে তা মূলধন সরবরাহকারী (সাহিবুল মাল) বহন করেন। মুদারাবা হলো মুনাফার অংশীদারিত্ব, যেখানে এক পক্ষ (রাব্বুল মাল) মূলধন যোগায় এবং অপর পক্ষ (মুদারিব) মেহনত করে। মুদারাবা (Mudaraba) বলিতে এমন এক ব্যবসায়িক দ্বিপাক্ষিক চুক্তিকে বুঝাইবে, যাহাতে একপক্ষ মূলধন যোগান দিবে আর অন্যপক্ষ তাহার দক্ষতা, শ্রম ও প্রচেষ্টা কাজে লাগাইয়া ব্যবসায় পরিচালনা করিবে। মূলধন সরবরাহকারীকে সাহিব-আল-মাল ও ব্যবহারকারীকে মুদারিব বলা হয়। প্রাপ্ত মুনাফা চুক্তিতে উল্লেখিত অনুপাতের ভিত্তিতে উভয় পক্ষের মধ্যে বণ্টিত হইবে। কোন ক্ষতি হইলে সাহিব-আল-মাল ক্ষতি বহন করিবে, তবে যদি সে ক্ষতি মুদারিব কর্তৃক নিয়ম লঙ্ঘন, অবহেলা বা চুক্তিভঙ্গের কারণে হইয়া থাকে তাহা হইলে মুদারিবকে ক্ষতির দায়-দায়িত্ব বহন করিতে হইবে। সাহিব-আল-মাল মুদারাবা চুক্তির অধীনে পরিচালিত ব্যবসায়ের ব্যবস্থাপনায় অংশগ্রহণ করিতে পারিবে না।
উপর্যুক্ত বিবৃতি থেকে এটা প্রতিমান যে, মুদারাবা হচ্ছে ইসলামি শরীয়াহ সম্মত এক প্রকার ব্যবসায়িক চুক্তি, যেখানে একপক্ষ মূলধন যোগান দেয় এবং অন্যপক্ষ শ্রম ও মেধা বিনিয়োগ করে ব্যবসায় পরিচালনা করে। মূলধন যোগানদাতা ব্যবসায় পরিচালনায় অংশ নিতে পারে না। ব্যবসায় থেকে মুনাফা হলে উভয়পক্ষ চুক্তি অনুসারে ভাগ করে নেই। কিন্তু লোকসান হলে শুধু মূলধন যোগানদাতা লোকসান বহন করে এবং ব্যবসায় পরিচালনাকারী বিনিয়োজিত শ্রম ও মেধা থেকে কিছুই পায় না যা তার লোকসান হিসেবে ধরা হয়। সেই দৃষ্টিকোণ থেকে একে লাভ-লোকসান ভাগাভাগি নীতি হিসেবেও বিবেচনা করা হয়।
শ্রেণীবিভাগ
মুদারাবা এক ধরনের ব্যবসায়িক চুক্তি। এই চুক্তি সাধারণত দুই ধরনের হয়ে থাকে। যথা:
সেলমা এলিয়ে কাভাফ
সেলমা এলিয়ে কাভাফ (জন্ম ১ জুলাই ১৯৬৩) হচ্ছেন তুরস্কের একজন রাজনীতিবিদ। তিনি মহিলা ও পারিবার বিষয়ক প্রাক্তন প্রতিমন্ত্রী, এবং ক্ষমতাসীন ন্যায়বিচার ও উন্নয়ন দলের (একেএফ) ডেনিজলি নির্বাচনী এলাকার সংসদ সদস্য (একেপি)।
মুদারাবা
মুদারাবা পদ্ধতির ব্যবহার
ইসলামি শরীয়াহ সম্মত ব্যবসায়-বাণিজ্যের ক্ষেত্রে মুদারাবা পদ্ধতির ব্যবহার হয়ে আসছে অনেক আগে থেকেই। ধারণা করা হয়, ইসলাম ধর্ম আবির্ভাবের পূর্বেই এক ধরনের চুক্তিভিত্তিক ব্যবসায় পদ্ধতির মাধ্যমে মানুষ তহবিল সংগ্রহ করে ব্যবসায় করতো এবং লাভ ভাগাভাগি করে নিতো। যদিও মুসলিম বিশ্বে এই পদ্ধতির ব্যবহার খুব জনপ্রিয়তা পায়। এটা এক প্রকার শরীয়াহ সম্মত বিনিয়োগ ব্যবস্থা। যেহেতু এখানে মুনাফা হলে পূর্ব নির্ধারিত হারে ভাগ হয় এবং লোকসান বহন করে মূলধন যোগানদাতা। মুসলমান পণ্ডিতগণ মনে করেন যদি লোকসান হওয়া সত্ত্বেও ব্যবসায়ীকে লোকসান বহন করতে হয়। তারতো মূলধনই নেই তার উপর তার শ্রম, মেহনত সবই লোকসানেরই নামান্তর। এর পরেও যদি তার লোকসান বহন করতে হয় তবে আরও দেনায় নিমজ্জিত হবে। সেটা হবে জুলুম। আর ইসলামে জুলুমের কোন স্থান নেই। বর্তমান ইসলামি ব্যাংকিং ব্যবস্থায় মুদারাবা পদ্ধতির খুবই গুরুত্বপূর্ণ এবং জনপ্রিয়।
ব্যাংক ব্যবস্থায় মুদারাবার ব্যবহার
ইসলাম ধর্মে সুদকে হারাম বা নিষিদ্ধ করা হয়েছে অর্থাৎ সুদ ভিত্তিক যে কোন ব্যবসায় হারাম। এজন্য ইসলামি ব্যাংকগুলো মুদারাবা পদ্ধতিকে বেছে নেয় আমানত সংগ্রহ ও বিনিয়োগ করার ক্ষেত্রে। বর্তমানে বাংলাদেশসহ বিশ্বের বিভিন্ন দেশে ইসলামি আর্থিক প্রতিষ্ঠানগুলো মুদারাবা পদ্ধতি ব্যপকভাবে ব্যবহার করছে। ইসলামি ব্যাংকগুলোতে মুদারাবা পদ্ধতি ব্যবহারের কয়েকটি উদাহরণ নিচে উল্লেখ করা হলো:
সেলমা এলিয়ে কাভাফ
রাজনৈতিক কর্মজীবন
ন্যায়বিচার ও উন্নয়ন দল (একেএফ) প্রতিষ্ঠার পর কভাফ ২০০২ সালে রাজনীতিতে যোগদান করেন। নির্বাচনের পরে, কাভাফকে ন্যায়বিচার ও উন্নয়ন দলের নারী শাখার প্রতিষ্ঠাতা জেনারেল প্রেসিডেন্সি পদে উন্নীত করা হয়। এটি সাংগঠনিক অর্থে একটি তুর্কি রাজনৈতিক দলের প্রথম মহিলা সংগঠন।
মুদারাবা
মুদারাবা পদ্ধতিতে আমানত সংগ্রহ
বর্তমানে ইসলামি ব্যাংকগুলোর পাশাপাশি অনেক সাধারণ ব্যাংকও ইসলামি ব্যাংকিং শাখার মাধ্যমে বিভিন্ন হিসাব খুলে ব্যবসায় পরিচালনা করে। ব্যাংকগুলো মুদারাবা নীতি অনুযায়ী হিসাব পরিচালিত করে যেটি ব্যাংক ও গ্রাহকের মধ্যে একটি অংশীদারত্বের চুক্তি বা মুদারাবা হিসাব নামে পরিচিত। এই হিসাবের প্রধান বিবেচ্য হলো গ্রাহক শর্ত দিয়ে অথবা কোন শর্ত ছাড়াই ব্যাংককে আমানত প্রদান করে এবং ব্যাংক শরীয়াহ সম্মত ব্যবসায় উক্ত আমানতি অর্থ বিনিয়োগ করে। বিনিয়োগ থেকে মুনাফা অর্জিত হলে গ্রাহক ও ব্যাংকের মধ্যে চুক্তি অনুপাতে অনুযায়ী বণ্টন করা হয়। কিন্তু লোকসান হলে চুক্তি অনুযায়ী গ্রাহক বহন করেন আর ব্যাংক তার সেবার বিপরীতে পারিশ্রমিক পান না। যদিও ব্যাংক উক্তি হিসেবের বিপরীতে বাৎসরিক সার্ভিস চার্জ কেটে নেয়। মুদারাবা নীটিতে পরিচালিত কয়েকটি ব্যাংক হিসাব নিচে উল্লেখ করা হলো:
সেলমা এলিয়ে কাভাফ
রাজনৈতিক কর্মজীবন
২০০৭-এর নির্বাচনে, কাভাফ সংসদ সদস্য নির্বাচিত হন। তিনি ডেনিজলি থেকে নির্বাচিত প্রথম মহিলা সাংসদ। ১ মে ২০০৯-এ, তিনি এরদোগানের দ্বিতীয় মন্ত্রিসভায় নারী ও পরিবার বিষয়ক প্রতিমন্ত্রী হিসেবে নিযুক্ত হন। তিনি বলেছেন যে তিনি সমকামীতার বিরোধিতা করেন, নিজের ভাষায়: "আমি বিশ্বাস করি সমকামীতা একটি জৈবিক ব্যাধি, একটি রোগ। এটির চিকিৎসা করা প্রয়োজন।" তার মন্তব্যের জেরে বিতর্ক ছড়িয়ে পড়ে এবং তুরস্কের বিরোধী-সমকামী কর্মীরা এর প্রতিবাদ করে।
মুদারাবা
মুদারাবা পদ্ধতিতে  বিনিয়োগ
ব্যাংকগুলো মুদারাবা পদ্ধতিতে বিনিয়োগ কার্যক্রম পরিচালনা করে থাকে। এই হিসাবের মাধ্যমে ব্যাংক তার বিনিয়োগ গ্রাহককে মূলধন যোগান দেয় এবং গ্রাহক তার শ্রম ও মেধা দিয়ে ব্যবসায় পরিচালনা করে। এক্ষেত্রে ব্যাংক সাহিব-আল-মাল এবং গ্রাহক মুদারিব হিসেবে পরিচিত। এক্ষেত্রেও বিনিয়োগ থেকে মুনাফা অর্জিত হলে গ্রাহক ও ব্যাংকের মধ্যে চুক্তি অনুপাতে অনুযায়ী বন্টিত হয়। কিন্তু লোকসান হলে ব্যাংক বহন করেন আর গ্রাহক তার শ্রমের বিনিময়ে কিছুই পায় না। মুদারাবা নীতিতে পরিচালিত কয়েকটি বিনিয়োগ নিচে উল্লেখ করা হলো-
সমালোচনা
ইসলামি ব্যাংকিংয়ের ক্ষেত্রে মুদারাবা নীতির আলোকে যে সকল আমানত সংগ্রহ করা হয়। সেই সব আমানতের বিপরীতে আমানতকারীকে মুনাফা প্রদান করা হয়। কিন্তু ইসলামি ব্যাংকগুলো প্রথমে সব হিসাবে শর্তাধীন বা সাময়িক হারে মুনাফা প্রদান করে থাকে। ব্যাংকগুলো সাধারণত মেয়াদী আমানতের ক্ষেত্রে মেয়াদ শেষে এবং সাধারণ সঞ্চয়ী আমানতের ক্ষেত্রে ছয় মাস পরপর বা বাৎসরিক ভিত্তিতে মুনাফা দিয়ে থাকে। তবে সব ক্ষেত্রেই বছর শেষে পরিপূর্ণ হিসাব-নিকাশ করে মুনাফা বা ক্ষতি নিরূপণ করা হয়। যদি কোন আমানত হিসাবের বিপরীতে মুনাফা বেশি হয়, তবে উক্ত হিসেবে অতিরিক্ত মুনাফার অংশ দিয়ে দেয়া হয়। কিন্তু প্রশ্ন থেকে যায় যে সব আমানত হিসাবে ঠিকভাবে মুনাফা বণ্টিত হয় না। উদাহরণস্বরূপ বলা যায়: এক ব্যক্তি কোন ইসলামি ব্যাংককে তিন মাস মেয়াদী একটা আমানত রাখল যখন তাকে বলা হল যে সাময়িক মুনাফার হার ৬%। তিন মাস পরে সে তার আমানত ভেঙ্গে নিল এবং ব্যাংক তাকে সেই ৬% ঘোষিত মুনাফাই দিল। কিন্তু বছর শেষে পরিপূর্ণ হিসাব করে দেখা গেল ওই ধরনের (তিন মাস মেয়াদী) আমানতের বিপরীতে লাভ হয়েছে ৭.২৫%। এখন ব্যাংক যখন উক্ত আমানত হিসাবের বিপরীতে অতিরিক্ত ১.২৫% মুনাফা দিতে গেল, তখন দেখল যে ওই ব্যাংক সেই আমানতকারীর আর কোন হিসাব নেই বা তাকে খুঁজেও পাওয়া সম্ভব না। ফলে তাকে তার প্রাপ্য বুঝিয়ে দেয়াও সম্ভব না। এই সমস্যাকে অনেক মুসলমান পণ্ডিত শরীয়াহ লঙ্ঘন বলে মনে করে। এছাড়া, বিনিয়োগের ক্ষেত্রেও ব্যাংকগুলো সবসময় মুদারাবা নীতির পরিপূর্ণ ব্যবহার করতে পারে না। অনেক ক্ষেত্রেই বিচ্যুতি দেখা যায়। ইসলামি ব্যাংকগুলো তাদের বৈদেশিক বাণিজ্যের ক্ষেত্রে অনেক সুদী ব্যাংকের সাথে লেনদেন করতে হয় এবং সেখান থেকেও একটা বড় অংকের মুনাফা অর্জন করে। অনেকে এটাকেও শরীয়াহ লঙ্ঘন বলে মনে করে।
মধুসূদন দত্ত (বিপ্লবী)
মধুসূদন দত্ত (Madhusudan Dutta) (? - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে তার মৃত্যু ঘটে।
জন্ম ও শিক্ষা ও কর্মজীবন
মধুসূদন দত্তের জন্ম চট্টগ্রামের বিদগ্রামে। তার পিতার নাম মণীন্দ্রকুমার দত্ত। সারোয়াতলী গ্রামের ছাত্র রামকৃষ্ণ বিশ্বাসের প্রেরণায় বিপ্লবী দলে যোগ দেন। ১৯২৪ সালে নেতারা জেলে গেলে তিনি স্কুলে স্কুলে গিয়ে বিপ্লবের মন্ত্র প্রচার করতেন। তখন বাড়ি থেকে জোর করে তাকে জামশেদপুর পাঠালে তিনি সেখানে চাকরি করে পার্টিকে অর্থসাহায্য করেন। বাড়ি থেকে অর্থ-অলঙ্কারাদি এনে দলের হাতে দিয়েছিলেন।
কলম্বো বন্দর
কলম্বো বন্দর হল শ্রীলঙ্কার সর্ববৃহৎ সমুদ্রবন্দর। এই বন্দর দ্বারাই দেশটির বেশির ভাগ ব্যবসা বাণিজ্য চলে প্রতিবেশী ও অন্যান্য দেশগুলির সঙ্গে। বন্দরটি শ্রীলঙ্কার পশ্চিম উপকূলে অবস্থিত। কলম্বো বন্দরটি শ্রীলঙ্কার রাজধানী ও বৃহত্তম শহর তথা বাণিজ্য শহর কলম্বোতে অবস্থিত।বন্দরটি কালানী নদীর মোহনায় গড়ে উঠেছে। এটি পৃথিবীর মধ্যে ব্যস্ত পূর্ব-পশ্চিম জাহাজ পথ এর খুব কাছেই অবস্থিত। এই বন্দরটি জাহাজ পথটি থেকে ৫-১০ নটিকাল মাইল দূরে অবস্থিত। ১৯৮০ সাল থেকেই কলম্বো বন্দরের উন্নয়ন বা আধুনিকীকরণ শুরু হয়।বর্তমানে বন্দরটি পৃথিবীর ব্যস্ততম সমুদ্র বন্দর।এটি পৃথিবীর ৩৫ তম বৃহত্ত কন্টেইনার বন্দর।বন্দরটি ভারত মহাসাগর এর এক গুরুত্বপূর্ণ স্থানে অবস্থিত। দেশটির অর্থনীতিতে বন্দরটির গুরুত্ব অপরিসীম।
বর্তমানে ৫.৭ মিলিয়ন টিএইউ (TEU) কন্টেইনার খালাসের ক্ষমতা এবং ১৫ মিটার (৪৯ ফুট) গভীরতার কলম্বো বন্দর বিশ্বের সবচেয়ে ব্যস্ততম বন্দরগুলির মধ্যে একটি এবং সর্বোচ্চ ৩৫ বন্দরগুলির মধ্যে একটি। এটি বিশ্বের সবচেয়ে বড় কৃত্রিম আশ্রয়স্থলগুলির মধ্যে অন্যতম। এটি দেশের বৈদেশিক বাণিজ্য নিয়ন্ত্রণ করে। এটি বছরে ৩০.৯ মিলিয়ন টন কার্গো পরিবহন করে। কলম্বো বন্দরেই রয়েছে দক্ষিণ এশিয়ায় দ্বিতীয় সর্বোচ্চ স্তরের ভবন এবং এটি অনেক বাণিজ্যিক স্বার্থের কেন্দ্রস্থল। শ্রীলঙ্কার নৌবাহিনী পশ্চিম ফ্লেট কমান্ডার ওয়েস্টার্ন নেভাল এরিয়া (কমওয়াস্ট) -এর অধীনে নৌ-বেসও রয়েছে এই বন্দরে।
অবস্থান
কলম্বো বন্দরটি শ্রীলঙ্কার পশ্চিম উপকূলে পশ্চিম প্রদেশে অবস্থিত। বন্দরটি ৬.৫৭ উত্তর ও ৭৯.৫০ পূর্বে অবস্থিত। এটি সমুদ্র সমতল থেকে ১-৩ মিটার উচ্চতায় অবস্থিত। কলম্বো বন্দরটি ভারত মহাসাগরের আন্তর্জাতিক বাণিজ্য পথ থেকে ৫-১০ নটিক্যাল মাইলের মধ্যে অবস্থিত। বন্দরটি কালানী নদীর মোহনায় কৃত্রিম পোতাশ্রয় দ্বারা ভারত মহাসাগরে গড়ে উঠেছে। এই বন্দরটি মাগামপুর মহিন্দ্রা রাজাপাকশে বন্দর বা হাম্বানটোটা বন্দর থেকে ২৫০ কিলোমিটার দূরে অবস্থিত। এই বন্দর থেকে ভারতের সব থেকে কাছের বন্দর হল তুতিকোরিন বন্দর। এই বন্দরটি কলম্বো বন্দর থেকে ১৫০-১৭০ কিলোমিটার দূরে অবস্থিত।
প্রথম ইতিহাস
২০০০ বছর আগে কলম্বো বন্দর রোমান, আরব এবং চীনা ব্যবসায়ীদের কাছে পরিচিত ছিল। ৮ ম শতাব্দীতে, আরব মুসলিম ব্যবসায়ীরা কলম্বোতে বিশ্বের যে অংশে তাদের বাণিজ্যের জন্য একটি ভিত্তি হিসাবে বসতি স্থাপন করে। আজ, তারা স্থানীয় শ্রীলঙ্কান মুর সম্প্রদায়কে গড়ে তুলেছে।
পোতাশ্রয়
কলম্বো বন্দরের পোতাশ্রয় টি কৃত্রিম প্রকৃতির।এটি কালানী নদীর মহোনায় একটি কৃত্রিম নদী পোতাশ্রয়।কিন্তু পোতাশ্রয়টি খুবই গভীর ।ফলে এই বন্দরে সমুদ্র গামী বড় জাহাজ বা মাদার ভেসেল বন্দরটিতে সহজেই চালচল করতে পারে।বন্দরটির সর্বোনিন্ম গভীরতা ১৫ মিটার বা ৫০ ফুট এবং সর্বোচ্চ গভীরতা ১৮ মিটার বা ৬০ ফুট।খুব শীগ্রই বন্দরটির সর্বোচ্চ গভীরতা ২৩ মিটার করা হবে।বন্দরটির  প্রবেশ পথের গভীরতা ২০ মিটার ।এছার কলম্বো বন্দরের পোতাশ্রয়টির টার্নিং সার্কেল এর পরিমান ৬০০ মিটার।ফলে বন্দরে বড় জাহাজ প্রবেশে কোনো অসুবিধা হয় না।
সম্প্রসারণ প্রকল্প
২০০৮ সালে, বন্দরটি $১.২ বিলিয়ন মার্কিন ডলারের একটি বড় আকারের সম্প্রসারণ প্রকল্প শুরু করে, যাতে বন্দরের ক্ষমতা এবং দক্ষতা নাটকীয়ভাবে বৃদ্ধি পেতে পারে। প্রকল্প, যা শ্রীলঙ্কা বন্দর কর্তৃপক্ষের নেতৃত্বে এবং হুন্ডাই ইঞ্জিনিয়ারিং ও নির্মাণ কোম্পানী দ্বারা নির্মিত। ১১ এপ্রিল ২০১২ সমাপ্ত হওয়ার কথা বলে আশা করা হয়েছিল।
সম্প্রসারণ প্রকল্পটিতে চারটি নতুন টার্মিনাল ছিল যা ১২০০ মিটার লম্বা এবং প্রতিটিতে ৩ টি বার্থ থাকবে। টার্মিনালগুলি ১৮ মিটার (৫৯ ফুট) গভীরতার যুক্ত হবে যা ২৩ মিটার (৭৫ ফুট) হতে পারে। আশ্রয়ের চ্যানেলের প্রস্থ ৫৬০ মি এবং ২0 মিটার গভীরতার হবে, জাহজ ঘোরানোর জন্য ১৮ মিটারের গভীরতা যুক্ত ৬০০ মিটার বৃত্তাকার জলভাগ। একবার সম্পন্ন হলে, এটি বার্ষিক কন্টেইনার হ্যান্ডলিং ক্ষমতা ৪ মিলিয়ন  টিইইউ (TEU) থেকে আনুমানিক ১২ মিলিয়ন টিইইউ (TEU)- তে বৃদ্ধি পাবে। এটি ১২,০০০ টিইইউ যুক্ত বৃহত্তর কন্টেইনার জাহাজ পরিচালনা করতে সক্ষম হবে।
কলম্বো দক্ষিণ কনটেইনার টার্মিনাল সিএসসিটি
কলম্বো বন্দরের নতুন সম্প্রসারণে ২.৪ মিলিয়ন টিইউ ক্ষমতা সম্পন্ন কলোম্বো দক্ষিণ কন্টেইনার টার্মিনালটি কলম্বো আন্তর্জাতিক কনটেইনার টার্মিনাল লিমিটেড (সিআইসিটি) দ্বারা নির্মিত, এটি চীনের বিপণন হোল্ডিংস (আন্তর্জাতিক) কোং লিমিটেড (সিএইচএআই) এবং শ্রীলঙ্কা বন্দর কর্তৃপক্ষের (এসএলপিএ) সঙ্গে একটি যৌথ উদ্যোগ প্রতিষ্ঠান। এটি এসএলপিএর সাথে একটি ৩৫-বছরের নির্মাণ, পরিচালনা এবং হস্তান্তর চুক্তির অধীনে নতুন বন্দর উন্নয়ন করছে।
২০১১ সালের ডিসেম্বর মাসে নির্মাণ কাজ শুরু করে, ৮ আগস্ট ২০১৩ সালে প্রথম "গতি" যাত্রা শুরু করে, যা কলম্বো পোর্ট কমপ্লেক্সকে বিশ্বের বৃহত্তম এক।
নতুন ঢেউয়ের আঘাতকে প্রশমিত করার বাঁধের দৈর্ঘ্য ৬,৮৩০ মিটার। বার্থ গভীরতা ১৮ মিটার।
পরিকাঠাম ও বন্দর সুবিধাগুলি
কলম্বো বন্দরের বর্তমানে তিনটি কন্টেইনার টার্মিনাল রয়েছে: জয়া কনটেইনার টার্মিনাল (জেসিটি), সাউথ এশিয়া গেটওয়ে টার্মিনাল (এসএজিটি - জন কেইয়েল হোল্ডিংস দ্বারা পরিচালিত) এবং ইউনিটি কনটেইনার টার্মিনাল (ইউসিটি)। টার্মিনালগুলি এই অঞ্চলের অন্য কোন কন্টেইনার টার্মিনাল পরিচালনাকারীদের তুলনায় দ্রুত কাজ করে ২৪ ঘণ্টা। বন্দর সুবিধার অন্তর্ভুক্তগুলি:
এখন কলম্বো সাউথ হারবার প্রকল্প সিআইসিটি (কলম্বো ইন্টারন্যাশনাল কনটেইনার টার্মিনাল) -এর সম্প্রসারণ এবং ১২ কুই ক্রেন যোগ করা হয়েছে।
অতিরিক্ত সুবিধার মধ্যে বন্দরনাইয়ে ক্রেন (বিকিউ) এবং প্রিন্স উইজায়া ক্রেন (পিভিকি) চারটি রেল কুইন ক্রেন মাউন্ট এবং ৬,২৪৫ বর্গ মিটার (৬৭,২২১ বর্গ ফুট) শুল্কাধীন গুদামগুলির অন্তর্ভুক্ত।
আমদানি রপ্তানি
বন্দরটি দ্বারা দেশের প্রায় সমস্ত পণ্য দ্রব্য আমদিনি ও রপ্তানি হয়।এই বন্দরের রপ্তানি দ্রব্যের মধ্যে প্রধান হল - পাথর, গ্রাফাইট, নারকেল তেল ,চা প্রভৃতি।আমদানি দব্য হল- কয়লা,খনিজ তেল, ভোজ্য তেল, চাল, রাসায়নিক দ্রব্য প্রভূতি।
শ্রীলঙ্কার বোধিসত্ত্ব মূর্তিসমূহ
বর্তমান শ্রীলঙ্কার সর্বত্রই থেরবাদী বৌদ্ধ ধর্মের প্রভাব দেখা গেলেও প্রাচীনকালে এখানে বোধিসত্ত্ব মূর্তির উপাসনাকারী বা বোধিসত্ত্ব মূর্তির উপাসনার সমর্থক মহাযান বিশ্বাসরীতির বা মহাযান সম্প্রদায়েরও অস্তিত্ব ছিল। প্রত্নতাত্ত্বিক প্রমাণগুলো থেকে দেখা যায় যে, অনুরাধাপুর যুগে শ্রীলঙ্কায় বোধিসত্ত্ব ধর্মাচার রীতি গৌতম বুদ্ধের উপাসনার তুলনায় অপেক্ষাকৃত নিম্নস্তরের ধর্মাচার রীতি হিসেবে প্রচলিত ছিল। শ্রীলঙ্কায় আজও যেসব বোধিসত্ত্ব মূর্তি টিকে রয়েছে সেগুলো থেকে এমনটাই অনুমান করা যায়।
ইতিহাস
অনুরাধাপুর যুগের মধ্যবর্তী সময়ে বোধিসত্ত্ব ধর্মাচার রীতি শ্রীলঙ্কায় খুবই জনপ্রিয় হয়ে ওঠে।  প্রারম্ভিক যুগে শ্রীলঙ্কা মূলত থেরবাদী বৌদ্ধধর্মে পরিপুষ্ট হয়েছিল, সে সময় বৌদ্ধধর্মের এই বিশ্বাস রীতিই সারা শ্রীলঙ্কায় ছড়িয়ে পড়েছিল। কিন্তু পরবর্তীকালে এখানে মহাযানী ধারণার বিকাশ ঘটে। মহাযান বৌদ্ধরীতিতে বোধিসত্ত্ব খুবই গুরুত্বের সাথে পূজিত হতেন। অনুরাধাপুরের রাজা মহাসেন সে যুগে বোধিসত্ত্বের মূর্তি তৈরি করেছেন বলে উল্লেখ পাওয়া যায়। এছাড়াও অনুরাধাপুরের রাজা ধাতুসেন (৪৫৯-৪৭৭ খ্রি.) মৈত্রেয়-এর একটি মূর্তি নির্মাণ করেন। অনুরাধাপুর যুগের বেশ কিছু শিলালিপি পাওয়া গেছে যেগুলোতে অবলোকিতেশ্বরের উল্লেখ রয়েছে।
খ্রিস্টীয় ৭ম–১০ম শতকের মধ্যে শ্রীলঙ্কার ভূখণ্ডে মহাযান বৌদ্ধধর্ম ছড়িয়ে পড়ে।  এ যুগের যেসব বোধিসত্ত্ব মূর্তি এবং খোদাই ভাস্কর্য এখনও টিকে রয়েছে সেগুলোর অনেকগুলোই ৭ম থেকে ১০ম শতকে শ্রীলঙ্কায় মহাযানের অস্তিত্বের পক্ষে প্রমাণ দেয়। অনুরাধাপুরের রাজা ১ম দাপুলা ক্ষুদ্র রাজ্য রুহুনাতে মৈত্রেয়-এর একটি ১৫ হাত উঁচু মূর্তি নির্মাণ করেছিলেন বলেও উল্লেখ পাওয়া যায়। সম্প্রতি পুনরুদ্ধার করা দাম্বেগোডা বোধিসত্ত্ব মূর্তিটিই দাপুলা কর্তৃক নির্মিত মৈত্রেয়-এর মূর্তি বলে মনে করা হয়। শ্রীলঙ্কায় মৈত্রেয় যে বোধিসত্ত্বরূপে পূজিত হতেন এবং তার যে একটি স্বতন্ত্র বিশ্বাসরীতি গড়ে উঠেছিল দাম্বেগোডা বোধিসত্ত্ব মূর্তিটি সেটারই এক শক্তিশালী প্রমাণ।
গাম্পোলার রাজা ৪র্থ ভুবনেকাবাহু ক্যান্ডির লঙ্কাতিলক বিহারে মৈত্রেয় এবং নাথের (অবলোকিতেশ্বর) মূর্তি নির্মাণ করেছিলেন। ক্যান্ডির নায়ক রাজবংশীয় দ্বিতীয় রাজা কীর্তি শ্রী রাজাসিংহ উত্তর-পশ্চিমাঞ্চলীয় রিদি বিহারে মৈত্রেয়ের একটি মূর্তি নির্মাণ করেছিলেন বলেও বিবরণ পাওয়া যায়।
ডাম্বুলু বিহার থুদাপথ হলো ১৭৮০ খ্রিস্টাব্দের একটি পুস্তক। প্রাচীন এই পুস্তকে ডাম্বুলা গুহা মন্দিরের কয়েকটি মৈত্রেয় এবং নাথ মূর্তির উল্লেখ রয়েছে। মন্দিরের মূল প্রবেশদ্বারের কাছে দণ্ডায়মান বুদ্ধের চারপাশ ঘেষা দূরত্বে এই মূর্তিগুলো দেখা যায়।
ধরন
শ্রীলঙ্কায় নারী ও পুরুষ উভয় প্রকারের বোধিসত্ত্ব মূর্তি আবিষ্কৃত হয়েছে। শ্রীলঙ্কার এহেন মূর্তিশিল্পে অবলোকিতেশ্বরের মূর্তি একটি গুরুত্বপূর্ণ ভূমিকা পালন করেছে। অধিকন্তু অবলোকিতেশ্বরের সঙ্গী তারারও বিভিন্ন মূর্তি শ্রীলঙ্কায় আবিষ্কৃত হয়েছে। প্রাচীন শ্রীলঙ্কায় তারার উপাসনা জনপ্রিয় ছিল বলে ধারণা করা হয়। এছাড়াও শ্রীলঙ্কায় আবিষ্কৃত বোধিসত্ত্ব মূর্তির তালিকার মধ্যে সচরাচর মৈত্রেয়ের মূর্তিও পাওয়া যায়। এ ভূখণ্ডে পাওয়া অন্যান্য বোধিসত্ত্ব মূর্তির মধ্যে রয়েছে বজ্রপাণি এবং মঞ্জুশ্রীর মূর্তি।
শ্রীলঙ্কার এসব বোধিসত্ত্ব মূর্তির নির্মাণে ব্রোঞ্জ, দূর্লভ পাথর এবং হাতির দাঁতকে মাধ্যম হিসেবে ব্যবহার করা হয়েছে।
উদাহরণ
শ্রীলঙ্কায় আবিস্কৃত বোধিসত্ত্ব মূর্তিগুলোর মধ্যে কলম্বোর জাতীয় জাদুঘরে প্রদর্শিত বেহেরাগালা অবলোকিতেশ্বর বোধিসত্ত্ব মূর্তিটিকে সবচেয়ে নিখুঁত মনে করা হয়। অনুরাধাপুর যুগের এই ব্রোঞ্জ মূর্তিটি অত্যন্ত সূক্ষ্মভাবে নকশা করা হয়েছে। এছাড়াও শ্রীলঙ্কার পূর্ব উপকূলীয় ত্রিঙ্কোমালিতে পাওয়া তারার মূর্তিটিকে শ্রীলঙ্কার শিল্পকলার একটি মাস্টারপিস হিসেবে বিবেচনা করা হয়। নগ্ন বক্ষের এই মাস্টারপিসটি বর্তমানে ব্রিটিশ মিউজিয়ামে রক্ষিত আছে। ৩৩ ফুট উচ্চতার দাম্বেগোডা বোধিসত্ত্ব মূর্তিটির সুখ্যাতি রয়েছে। বুদুরুভাগালা মন্দিরে অবলোকিতেশ্বর, মৈত্রেয়, মঞ্জুশ্রী এবং তারার মূর্তি দেখতে পাওয়া যায়। শ্রীলঙ্কার বোধিসত্ত্ব ভাস্কর্যগুলোর আরেকটি উদাহরণ হলো ভেলিগামা শহরের কুশথারাজাগালা বোধিসত্ত্ব মূর্তিটি। এছাড়া কলম্বোর জাতীয় জাদুঘরে তারার আরেকটি নিখুঁত মূর্তি রয়েছে যার নির্মাণকাল ৮ম–৯ম শতক। কুরুনেগালা জেলায় আবিস্কৃত উপবিষ্ট এই মূর্তিটিও ব্রিটিশ মিউজিয়ামের তারামূর্তির মতো অনাবৃত।
জোয়ার ভাঁটা (২০২১-এর চলচিত্র)
জোয়ার ভাঁটা হলে সুমন আনোয়ার এর রচনা ও পরিচালায় ২০২১ সালে বাংলা স্বল্পদৈর্ঘ্য চলচ্চিত্র। চলচ্চিত্রটি ২৬ ই আগস্ট ২০২১ সালে চরকিতে মুক্তি পায়। অভিনয়ে করেছেন শ্যামল মাওলা ও ফারহানা হামিদ
গৌরব শমশের জং বাহাদুর রানা
গৌরব শমশের জং বাহাদুর রানা নেপালি সেনাবাহিনীর একজন জেনারেল ছিলেন। ১৯৭২ সালে তিনি ভারতীয় সামরিক একাডেমীতে যোগ দিয়েছিলেন এবং '৭৪ সালে কমিশনপ্রাপ্ত হয়েছিলেন। তাকে ২০১৩ সালে ভারতীয় সেনাবাহিনী সম্মানসূচক পূর্ণ জেনারেল পদে ভূষিত করেছিলো।
জে. ডি. স্যালিঞ্জার
১৯৪৮ সালে দ্য নিউ ইয়র্কার ম্যাগাজিনে তার “এ পারফেক্ট ডে ফর বানানাফিস” গল্পটি প্রকাশিত হয়, এই ম্যাগাজিনই পরবর্তি সময়ে তার আরো অনেক লেখা প্রকাশ করে । ১৯৫১ সালে দ্য ক্যাচার ইন দ্য রায় উপন্যাস আকারে প্রকাশিত হয় । অনেক তরুণ পাঠক এটার প্রধান চরিত্র হোল্ডেন কোলফিল্ড-এর বয়ঃসন্ধিকালীন সময়ের একাকিত্ব, সবার থেকে বিচ্ছিন্নতা অনুভব করা এবং নিজের মধ্যের কোমলমতি ভাবটা হারিয়ে ফেলার বর্ণনার প্রশংসা করেন । উপন্যাসটি একইসাথে ব্যাপকভাবে পঠিত আর বিতর্কিতও হয় এবং এক বছরে প্রায় এটির ২,৫০,০০০ টি কপি বিক্রি হয় । দ্য ক্যাচার ইন দ্য রায় এর সফলতা জেরোমিকে খ্যাতি এনে দেয় এবং তার লেখার সমালোচনাও হতে থাকে, বিষয়টির সাথে জেরোমি নিজেকে মানিয়ে নিতে পারেননি, ফলে প্রায় ৫০ বছরেরও বেশি সময় ধরে তিনি সমাজ থেকে বিচ্ছিন্নভাবে ব্যক্তি জীবন কাটান । ১৯৬৫ সালে তিনি নিজের শেষ লেখা প্রকাশ করেন এবং ১৯৮০ সালে নিজের শেষ সাক্ষাৎকারটি দেন । ২৭ জানুয়ারী, ২০১০ সালে কর্ণিশ, নিউ হ্যাম্পশায়ার-এ নিজ বাড়িতে তিনি স্বাভাবিকভাবে মৃত্যুবরণ করেন ।
জীবনী
স্যালিঞ্জার ম্যানহাটনে বেড়ে উঠেন এবং মাধ্যমিক স্কুল থেকেই ছোট গল্প লেখা শুরু করেন । ১৯৪০ এর দশকের শুরুর দিকে তিনি দ্বিতীয় বিশ্বযুদ্ধে যোগ দেওয়ার আগে তার একাধিক ছোটগল্প স্টোরি ম্যাগাজিনে প্রকাশিত হয় । ১৯৪৮ সালে তার, সমালোচকদের দ্বারা বহুল প্রশংসিত গল্প “এ পারফেক্ট ডে ফর বানানাফিস” দ্য নিউ ইয়র্কার ম্যাগাজিনে প্রকাশিত হয় । এই ম্যাগাজিনেই পরবর্তি সময়ে তার আরো অনেক লেখা প্রকাশিত হয় । দ্য ক্যাচার ইন দ্য রায় প্রকাশিত হয় ১৯৫১ সালে এবং তাৎক্ষনিক সফলতা অর্জন করে । অনেক তরুণ পাঠক এটার প্রধান চরিত্র হোল্ডেন কোলফিল্ডের বয়ঃসন্ধিকালীন সময়ের একাকিত্ব, সবার থেকে বিচ্ছিন্নতা অনুভব করা এবং নিজের মধ্যের কোমলমতি ভাবটা হারিয়ে ফেলার বর্ণনার প্রশংসা করেন । উপন্যাসটি একইসাথে ব্যাপকভাবে পঠিত হয় এবং বিতর্কিতও হয় । উপন্যাসটির এক বছরে প্রায় ২,৫০,০০০ টি কপি বিক্রি হয় ।
দ্য ক্যাচার ইন দ্য রায় এর সফলতা তাকে খ্যাতি এনে দেয় এবং তার লেখার সমালোচনাও হতে থাকে । এরফলে স্যালিঞ্জার অনেকটা আত্নকেন্দ্রিক হয়ে পড়েন এবং তার নতুন লেখাগুলো প্রকাশ করতে আর তেমন আগ্রহ দেখান না । এর পরে “নাইন স্টোরিজ” (১৯৫৩) নামে তার একটি ছোটগল্প সমগ্র বের হয়, যেটাতে একটি নোভেলা বা ছোট উপন্যাস এবং একটি ছোট গল্প ছিল । এরপরে প্রকাশিত হয় “ফ্রাননি এ্যান্ড জোই্” (১৯৬১); এটাতে ২টা ছোট উপ্যাস ছিল । পরবর্তি সময়ে আরো প্রকাশিত হয় “রেইজ হাই দ্য রুফ, কারপেইন্টারস এন্ড স্যইমোউর: এন ইনট্রোডাকশন” (১৯৬৩) । তার শেষ লেখা “হ্যাপওরথ ১৬, ১৯২৪” নামের একটি নোভেলা বা ছোট উপন্যাস ১৯ জুন, ১৯৬৫ সালে দ্য নিউ ইয়র্কার ম্যাগাজিনে প্রকাশিত হয় । পরবর্তি সময়ে, স্যালিঞ্জার তার প্রতি মানুষের অবাঞ্ছিত মনোযোগে কিছুটা ভুগান্তির শিকার হন । তিনি ১৯৮০ এর দশকে বায়োগ্রাফার ইএন হ্যমিলটন এবং ১৯৯০ এর দশকে আরো দুইজন কাছের মানুষের সাথে আইনি জটিলতায় জড়িয়ে পড়েন; এরা হচ্ছেন তার সাবেক প্রেমিকা জয়েস মেইনার্ড এবং নিজের মেয়ে মার্গারেট স্যালিঞ্জার । একটা ছোট প্রকাশক ১৯৯৬ সালে “হ্যাপওরথ ১৬, ১৯২৪” কে বই আকারে প্রকাশ করা জন্য স্যালিঞ্জারের সাথে একটি চুক্তি করেন । কিন্তু স্যালিঞ্জারের এত জটিলতার মধ্যে বইটির প্রকাশ অনিদৃষ্টকালের জন্য পিছিয়ে যায় । তার লেখা কপি করার অভিযোগে জুন ২০০৯ সালে তিনি একজন লেখকের বিরুদ্ধে মামলা করলে বিশ্বব্যাপী বিভিন্ন মাধ্যমে তাকে নিয়ে খবর ছাপানো হয় । জেরোমি বলেন ঔ লেখক “দ্য ক্যাচার ইন দ্য রায়” থেকে একটি চরিত্র নিজের লেখায় ব্যবহার করেছেন ।
২৭ জানুয়ারী, ২০১০ সালে কর্ণিশ, নিউ হ্যাম্পশায়ার-এ তিনি নিজ বাড়িতে স্বাভাবিকভাবে মৃত্যুবরণ করেন ।  ২০১৩ সালে তার ৩ টি অপ্রকাশিত গল্প সংক্ষিপ্তভাবে অনলাইনে প্রকাশ করা হয়, যার মধ্যে একটি গল্প “দ্য ওশান ফুল অফ বোলিই বলস্” কে দ্য ক্যাচার ইন দ্য রায় এর প্রিকুয়েল বা আগের কাহিনী হিসেবে মনে করা হয় ।
প্রাথমিক জীবন
থাম্ব|ম্যানহাটনের ১১৩৩ পার্ক এ্যভিনিউ যেখানে স্যালিঞ্জার বেড়ে উঠেন জেরোমি ডেভিড স্যালিঞ্জার ১ জানুয়ারী, ১৯১৯ সালে ম্যানহাটনে জন্মগ্রহণ করেন । তার বাবার নাম সোল স্যালিঞ্জার যিনি লিথুয়ানিয়ান বংশভূত একটি ইহুদি পরিবারের মানুষ । সোল স্যালিঞ্জার একজন ইহুদি পণ্ডিত ছিলেন এবং তিনি লোইসভেলি, কেন্টাকি-তে এ্যাডাথ যেসউরান কনগ্রিগেশন-এর জন্য কাজ করতেন । স্যালিঞ্জারের মায়ের নাম ম্যারি যিনি স্যালিঞ্জারের বাবকে বিয়ে করার পরে নিজের নাম বদলে ম্যারিয়াম রাখেন । ম্যারি জার্মান এবং স্কটিস বংশগতির একজন মানুষ যিনি বিয়ের পরে ইহুদি হয়ে যান । স্যালিঞ্জার জানত না তার মা ইহুদি বংশভূত না, সে বার মিটযাভ উযাপনের পরে এটা জানতে পারে । ডোরিস (১৯১২-২০০১) নামে তার শুধুমাত্র একটি বড় বোন ছিল এবং কোন ভাই ছিল না ।
তার কিশোর বয়সে, স্যালিঞ্জার ম্যানহাটনের পশ্চিম পাশের এটি পাবলিক স্কুলে পড়াশোনা করেন । এরপরে ১৯৩২ সালে তার পরিবার পার্ক এভিনিউ-এ চলে যায় এবং ম্যাকবার্নে স্কুল-এ ভর্তি হন । নতুন স্কুলে নিজেকে মানিয়ে নিতে তার বেশ কষ্ট হয়, পরিস্থিতি সহজ করতে তিনি নিজেকে জ্যারি নামে পরিচয় দিতে থাকেন । তার পরিবারের মানুষ তাকে সনি বলে ডাকতেন । পরে তিনি স্কুলের ফেন্সিং বা তলোয়ার খেলার দলে সুযোগ পান, স্কুলের পত্রিকায় লেখালেখি করেন এবং নাটকে অংশগ্রহণ করেন ।  অভিনয়ে তার দারুণ প্রতিভা ছিল, যদিও তার বাবা ছেলের একজন অভিনেতা হওয়ার বিরোধী ছিলেন । তার বাবা-মা তাকে এবার পেনসালভেনিয়ার ওয়েনি-তে অবস্থিত ভ্যালি ফর্জ মিলিটারি এ্যকাডেমিতে ভর্তি করে দেন । সেখানে স্যালিঞ্জার রাতে বিছানায় চাদরের নিচে ফ্লাসলাইট জ্বালিয়ে গল্প লিখতে শুরু করেন । স্যালিঞ্জার তার ক্লাসের বার্ষিক বই, ক্রস্ড সাবরিস (Crossed Sabres), এর সাহিত্য সম্পাদক ছিলেন । তিনি আরো অংশগ্রহণ করেন গ্লি ক্লাব, এভিএশন ক্লাব, ফ্রেন্স ক্লাব এবং নন-কমিশনড অফিসারদের ক্লাবে ।
স্যালিঞ্জার একজন মধ্যম মানের শিক্ষার্থী ছিলেন । ১৯৩৬ সালে তিনি নিউ ইয়র্ক বিশ্ববিদ্যলয়-এ পড়াশোনা শুরু করেন । তিনি স্পেশাল এডুকেশন  পড়া শুরু করেন এবং কিছুদিন পরে আবার বাদও দেন । এরপরে তার বাবা তাকে মাংস আমদানির বিষয়ে শেক্ষার জন্য বলেন । বাবার কথামত তিনি একটি কোম্পানির হয়ে কাজ করতে অস্ট্রিয়ার ভিয়েনা এবং বাইডগোসেজেস নামের একটি পোলিস শহরে যান । স্যালিঞ্জার ইচ্ছাকৃতভাবে ওখানে গেলেও কসাইখানার ঘৃন্য পরিবেশ তার মোটেও পছন্দ হয় না এবং তিনি অন্য পেশায় নিজেকে নিযুক্ত করার সিদ্ধান্ত নেন । সম্ভবত তিনি একজন ভেজিটেরিয়ান হওয়ার কারণে মাংস ব্যবসার প্রতি তার এই ঘৃণা জন্মায় ।  ১২ মার্চ, ১৯৩৮ সালে জার্মান নাৎসি বাহিনী অস্ট্রিয়া দখলের এক মাস আগে তিনি অস্ট্রিয়া ত্যাগ করেন ।
দ্বিতীয় বিশ্বযুদ্ধ
১৯৪২ সালে স্যালিঞ্জার নাট্যকার ইউজিন ও’নীল-এর মেয়ে ওনা ও’নীল-এর সাথে প্রেমের সম্পর্কে জড়িয়ে পড়েন । ওনাকে অসম্ভব-রকম আত্নমগ্ন মনে হলেও তিনি ওনাকে প্রায়ই ডাকেন এবং লম্বা চিঠি লিখেন । তাদের সম্পর্ক শেষ হয় যখন ওনা চার্লি চ্যাপলিন-এর সাথে ঘনিষ্ট হয়ে পড়েন এবং শেষপর্যন্ত তাকেই বিয়ে করে । ১৯৪১ সালের শেষের দিকে স্যালিঞ্জার সাময়িক সময়ের জন্য একটি ক্যারিবিয়ান ক্রুজ শিপ-এ কাজ করেন । সেখানে উনি একজন এ্যক্টিভিটি ডাইরেক্টর এবং সম্ভবত একজন পারফর্মার হিসেবেও ছিলেন ।
নরম্যান্ডি থেকে জার্মানির ভেতরে ক্যাম্পেইনের সময় স্যালিঞ্জার আর্নেস্ট হেমেংওয়ে-র সাথে দেখা করার একটা সুযোগ পান । হেমিংওয়ে তখন প্যারিসে একজন সাংবাদিক হিসেবে কর্মরত ছিলেন । স্যালিঞ্জার হেমিংওয়ের লেখা অনেক পছন্দ করতেন । হেমিংওয়ের বন্ধুত্বপূর্ণ এবং বিনয়ী আচরণে স্যালিঞ্জার মুগ্ধ হন, তার মনে হয় হেমিংওয়েকে মানুষ যেভাবে দেখে তার থেকে তিনি অনেক নরম স্বভাবের মানুষ । হেমিংওয়েও স্যালিঞ্জারের লেখায় অনেক পছন্দ করেন এবং বলেন স্যালিঞ্জারের মধ্যে অনেক প্রতিভা আছে । এরপর থেকে দুই লেখক নিজেদের মধ্যে যোগাযোগ রাখতে শুরু করেন । জুলাই ১৯৪৬ সালে স্যালিঞ্জার হেমিংওয়েকে লেখেন তাদের কথোপকথনের স্মৃতিগুলো তার কাছে যুদ্ধের কিছুসংখ্যক ভালস্মৃতির একাংশ । স্যালিঞ্জার আরো লিখেন যে হোল্ডেন ক্লফিল্ডের সম্পর্কে তিনি একটা নাটক লিখছেন যেটাতে তিনি নিজে ক্লফিল্ডের চরিত্রে অভিনয় করতে চান । হোল্ডেন ক্লফিল্ড স্যালিঞ্জারের “স্লাইট রিবিলিওন অফ ম্যাডিসন” গল্পের প্রধান চরিত্র ।
স্যালিঞ্জারকে কাউন্টার-ইন্টেলিজেন্স ইউনিটে অন্তর্ভুক্ত করা হয় । সেখানে তিনি ফরাসি ও জার্মান ভাষার ওপর নিজের দক্ষতা ব্যবহার করে যুদ্ধে বন্দীদের জিজ্ঞাসাবাদ করেন । এপ্রিল ১৯৪৫-এ তিনি কাউফারিং IV কনসেনট্রশন ক্যাম্পে যোগ দেন, এটা ডাচাউ এর একটি উপক্যাম্প ছিল । যেখানে স্যালিজ্ঞার স্টাফ সার্জেন্ট হয়ে যান এবং ৫টি ক্যাম্পেইনে কাজ করেন । যুদ্ধের অভিজ্ঞতা তার ওপর মানুষিক প্রভাব ফেলে । জার্মানির পরাজয় বরণের পর তাকে স্ট্রেস কমব্যাট রিএ্যাকশন বা যদ্ধকালীন সময়ে পাওয়া মানুষিক চাপের জন্য কয়েক সপ্তাহ হাসপাতালে রাখা হয়।  পরে তিনি নিজের মেয়েকে বলেন, একজন মানুষ যতদিনই জীবিত থাকুন না কেনো, মানুষের পোড়া মাংসের গন্ধ কখনও তার নাক থেকে পুরোপুরি যায় না । স্যালিঞ্জারের ২ জন বায়োগ্রাফার বা জীবনীকারীই এটা মনে করেন যে তিনি নিজের যদ্ধকালীন অভিজ্ঞতা তার বেশকিছু গল্পে বর্ণনা করে গেছেন । “ফর এসমি—উইথ লাভ এ্যন্ড স্কুওলর” এমনই একটি লেখা, এখানে একজন সৈন্য গল্পটি বর্ণনা করেন । আর্মিতে থাকাকালীন সময়েও স্যালিঞ্জার নিজের লেখা চালিয়ে যান । কোলিয়ারস এবং দি স্যাটারডে ইভিনিং পোস্ট এর মত স্লিক ম্যাগাজিনগুলোতে তার বেশ কয়েকটি গল্প প্রকাশ পায় । তিনি দ্য নিউ ইয়র্কারেরে গল্প পাঠাতে থাকেন তবে সেখানে তেমন সফলত পান না । ম্যাগাজিনটি ১৯৯৪৪ থেকে  ১৯৪৬ পর্যন্ত সময়ে তার সব লেখা রিজেক্ট করে দেয় ।
যুদ্ধ পরবর্তি বছরসমূহ
জার্মানির পরাজয়ের পরে, স্যালিঞ্জার কাউন্টার-ইন্টেলিজেন্স পুলিশের হয়ে জার্মানিতে ৬ মাস ব্যাপী নাৎসি বাহিনীর চিহ্নসমূহ মুছে দেওয়ার কাজ করেন । তিনি উইসসেনবার্গে থাকতেন এবং সেখানে তিনি সিলভিয়া ওয়েলটারকে বিয়ে করেন । সিলভিয়াকে তিনি যুক্তরাষ্ট্রে নিয়ে আসেন ১৯৪৬ সালের এপ্রিলে, কিন্তু তাদের সম্পর্কের অবনতি ঘটে এবং ৮ মাস পরে সিলভিয়া জার্মানিতে ফিরে চলে যান । ১৯৭২ সালে, স্যালিঞ্জারের মেয়ে মার্গারেট তার সাথে ছিলেন যখন তিনি সিলভিয়ার চিঠি পান । তিনি খামটির দিকে তাকান এবং না পড়েই ওটা ছিড়ে ফেলেন । তাদের সম্পর্ক ছিন্ন হওয়ার পরে এটাই তাদের প্রথম যোগাযোগ ছিল । মার্গারেট বিষয়টিকে এভাবে বলেন, “যখন তিনি কারো সাথে সম্পর্ক শেষ করেন, তিনি তাদের সাথে আর কোনো প্রকার সম্পর্ক রাখেন না ।"
১৯৪৬ সালে, হোয়াইট বার্নেট স্যালিঞ্জাকে তার একটি ছোটগল্প সংগ্রহ প্রকাশে সাহয্য করার জন্য রাজি হন । তার এটা ‘’স্টোরি’’ প্রেসের লিপপিনকোট ইমপ্রিন্টে করার কথা চিন্তা করে । এই ছোটগল্প সংগ্রহের নাম দেওয়া হয় ‘’দি ইয়াং ফোকস’’ এবং এটাতে মোট ২০টি গল্প ছিল । এর মধ্যে টাইটেল স্টোরি এবং “স্লাইট রিরিলিয়ন অফ ম্যাডিসন”-এর মত ১০টি গল্প ইতমধ্যেই ছাপা হয়েছিল আর ১০টি গল্প আগে ছাপা হয়নি । যদিও বার্নেট বলেছিল বইটি প্রকাশিত হবে এবং বইটির বিক্রয়ের ক্ষেত্রে স্যালিঞ্জারের সাথে ১,০০০ ডলারের একটি সমঝোতাও করেছিল এরপরেও বইটি শেষপর্যন্ত প্রকাশিত হয়নি । লিপপিনকোট বার্নেটের প্রস্তাব গ্রহণ করে না এবং বইটির প্রকাশ হওয়া রিজেক্ট করে দেয় । স্যালিঞ্জার বইটি প্রকাশ না হওয়ার জন্য বার্নেটকে দ্বায়ী করেন এবং তার সাথে সম্পর্ক ছিন্ন করেন ।
১৯৪০-এর দশকের শেষের দিকে স্যালিঞ্জার জেন বৌদ্ধধর্ম-এর একজন বড় ভক্ত হয়ে যান । তিনি এতবড় ভক্ত হয়ে যান যে নিজের প্রেমিকাদের এই বিষয়ে পড়ার জন্য বই এর তালিকা দিতে থাকেন । তিনি নিজের জন্য বৌদ্ধ স্কলার ডি. টি. সুজুকি-এর সাথে দেখা করার জন্য একটা মিটিংয়ের ব্যবস্থাও করেন ।
১৯৪৭ সালে স্যালিঞ্জার “দি বানানাফিস” নামের একটি ছোট গল্প প্রকাশের জন্য ‘’দি নিউ ইয়র্কার’’-এ জমা দেন । ম্যাগাজিনটির ফিকশন এডিটর উইলিয়াম ম্যাক্সওয়েলের গল্পটি পড়ে ভাল লাগে এবং তিনি স্যালিঞ্জারকে বলেন গল্পটির কিছুটা সংশোধন করতে । এক বছর ধরে স্যালিঞ্জার ‘’দি নিউ ইয়র্কার’’-এর এডিটরদের সাথে কাজ করেন এবং এরপরে ম্যাগাজিনটি গল্পটি প্রকাশের জন্য গ্রহণ করে । গল্পটির নতুন নামকরণ করা হয় “এ পার্ফেক্ট ডে ফর বানানাফিস”, এটি ৩১ জানুয়ারী, ১৯৪৮ সালের সংখ্যায় প্রকাশিত হয় । পরবর্তীতে ম্যাগাজিনটি স্যালিঞ্জারের লেখা ভবিষ্যৎ-এ প্রকাশের জন্য তাকে একাট চুক্তির প্রস্তাব করে । “বানানাফিস”-এর উপর হওয়া সমালোচনা এবং এর সাথে “স্লিকস” এ বিভিন্ন গল্প পরিবর্তীত হয়ে যাওয়ার সমস্যার করাণে, স্যালিঞ্জার রীতিমত একচোটিয়াভাবে দি নিউ ইয়র্কার-এ লেখা প্রকাশ করতে থাকেন । “বানানাফিস” স্যালিঞ্জারের প্রকাশিত গল্পগুলোর মধ্যে প্রথম ছিল যেটাতে গ্লাসেস নামের একটি কাল্পনিক পরিবারে কথা বর্ণনা করা হয় । এই পরিবারে ২জন ভাউডিভিলি, একধরনের ফরাসি নাটক,পারফর্মার ছিল এবং তাদের ৭টি ইচড়ে পাকা বাচ্চা ছিল: সেইমউর, বাড্ডি, বু বু, উয়াল্ট, উয়াকার, জোই এবং ফ্রাননি । গ্লাসেস পরিবার সম্পর্কে স্যালিঞ্জার ৭টি গল্প প্রকাশ করেন । গল্পগুলোতে গ্লাসেস পরিবারে বিস্তারিত অতীত ইতিহাস বর্ণনা করেন এবং সেইমউর এর উপর বিশেষ আলোকপাত করেন । সেইমউর গ্লাসেস পরিবারে বড় সন্তান, সে অনেক প্রতিভাশীল কিন্তু একটু সমস্যাগ্রস্থ ।
দ্য ক্যাচার ইন দ্য রায়
১৯৪০ সালে স্যালিঞ্জার কিছু মানুষকে বলেন যে তিনি তার ছোট গল্প স্লাইট রিবিলিওন অফ ম্যাডিসন -এর প্রধান চরিত্র হোল্ডেন ক্লফিল্ড নামের একজন কিশোর বালককে নিয়ে একটি উপন্যাস লিখছেন এবং ১৬ জুলাই, ১৯৫১ সালে লিটিল, ব্রাউন এবং কম্পানির মাধ্যমে তার দ্য ক্যাচার ইন দ্য রায় উপন্যাসটি প্রকাশিত হয় । উপন্যাসের গল্পটি সাহজ, এখানে একটি অভিজাত স্কুল থেকে বহিস্কৃত হওয়ার পর নিউ ইয়র্ক শহরে ১৬ বছর বয়সী হোল্ডেন ক্লফিল্ডের অভিজ্ঞতা সম্পর্কে বর্ণনা করা হয়েছে । সে শুধু এই স্কুল থেকেই নয় বরং এর আগেও ৩টি স্কুল থেকে বহিস্কৃত হয়েছে । বইটি হোল্ডেনের ব্যক্তিত্ব এবং তার সাক্ষ্যমূলক কন্ঠে দেওয়া বর্ণনার জন্য উল্লেখযোগ্য । হোল্ডেন এখানে একজন অন্তর্দৃষ্টিপূর্ণ কিন্তু অনির্ভরযোগ্য বর্ণনাকারী হিসেবে অনুগত্যের গুরুত্ব, প্রাপ্তবয়স্ক মানুষদের ঠকবাজিতা এবং নিজের বদমাসির কথা বলেছে । ১৯৫৩ সালে একটি মাধ্যমিক স্কুল পত্রিকাকে দেওয়া এক সাক্ষাৎকারে স্যালিঞ্জার স্বীকার করেন উপন্যাসটি কিছুটা তার নিজের জীবন সম্পর্কিত । তিনি বলেন “আমার বাল্যকাল অনেকটা বইয়ে বর্ণনাকৃত ছেলেটির বাল্যকালের মতোই ছিল ... মানুষকে এটা সম্পর্কে বলে আমি বড় রকম মুক্তি পেয়েছি ।" প্রথমিকভাবে বইটি সম্পর্কে মিশ্র প্রতিক্রিয়া হয়, একদিকে দি নিউ ইয়র্ক টাইমস এটাকে “একটি অস্বাভাবিক চমৎকার প্রথম উপন্যাস” হিসেবে উল্লেখ করে এবং অপর দিকে বইটির একঘেয়ে ভাষা এবং খোলামেলাভাবে অনৈতিক যৌনতার বিষয়সমূহে আলচনা করার জন্য সমালোচিত হয় । উন্যাসটি জনপ্রিয়তা পায় এবং প্রকাশের ২ মাসের মধ্যে এর অষ্টম মুদ্রণ হয়, এছাড়া উপন্যাসটি নিউ ইয়র্ক টাইমস বেস্টসেলার লিস্টে ৩০ সপ্তাহ ধরে অবস্থান করে । বইটির প্রাথমিক জনপ্রিয়তা পরবর্তি সময়ে অনেকটা কমে যায়, কিন্তু এর পরেও ইএন হ্যমিলটনের মতে ১৯৫০-এর দশকের শেষের দিকে বইটি “সকল ভাবুক তরুণ-তরুণীদের জন্য আবশ্যকে পরিনত হয় যেখান থেকে নিজেকে অযত্ন অবহেলার শিকার দেখায় এমন স্টাইল শেখা যাবে ।“ এটিকে মার্ক টোয়েনের দি এ্যাডভেনচার অফ হাকলেবেরি ফিন – এর সাথে তুলনা করা হয় ।  বইটির প্রভাব সম্পর্কে পত্রিকায় লেখালেখি হতে শুরু করে এবং বেশ কিছু দেশে উন্যাসটিকে নিষিদ্ধ ঘোষণা করা হয় । বইটির বিষয়বস্তু এবং শব্দের ব্যবহারের কারণে বইটিকে যুক্তরাষ্ট্রেরও কিছু স্কুলে নিষিদ্ধি করা হয় ।
১৯৭০-এর দশকে অনেক মাধ্যমিক স্কুল শিক্ষক যারা বইটিকে স্কুল সিলেবাসে অন্তর্ভুক্ত করেন তাদের চাকরি থেকে বহিষ্কার করা হয় বা চাকরি ছাড়তে বাধ্য করা হয় । ১৯৭৯ সালে একটি সেনসরশিপ বিষয়ক গবেষণায় দেখা যায় পুরো যুক্তরাষ্ট্র জুড়ে নিয়মিত সেনসর হওয়া বইগুলোর মধ্যে ‘’দ্য ক্যাচার ইন দ্য রায়’’ প্রথম অবস্থানে আছে আবার পুরো যুক্তরাষ্ট্র জুড়ে পাবলিক হাই স্কুলগুলোতে নিয়মিত পড়ানো হয় এরকম উপন্যাসের তালিকায়ও এটি দ্বিতীয় অবস্থানে আছে । বইটি ব্যপকভাবে পাঠিত হয়; ২০০৪ সালের হিসেবে প্রতি বছর এটি প্রায় ২,৫০,০০০ কপি করে বিক্রি হয়, পুরো পৃথিবীজুড়ে বইটির প্রায় ১০ মিলিয়ন কপি বিক্রি হয় ।
স্ট্যানফোর্ড ইউনিভার্সিটি স্কুল অব মেডিসিন
স্ট্যানফোর্ড ইউনিভার্সিটি স্কুল অব মেডিসিন হলো স্ট্যানফোর্ড বিশ্ববিদ্যালয় এর মেডিকেল স্কুল। এটি স্ট্যানফোর্ড ইউনিভার্সিটি মেডিকেল সেন্টারে অবস্থিত। এটি স্ট্যানফোর্ড বিশ্ববিদ্যালয় ক্যাম্পাসের কাছে পালো আল্টোতে স্থানান্তরিত হয় ১৯৫৯ সালে।
জে. ডি. স্যালিঞ্জার
দ্য ক্যাচার ইন দ্য রায়
১৯৫০-এর দশকে উপন্যাসটির সফলতার পরে এটির উপর সিনেমা তৈরির জন্য স্যালিঞ্জার, স্যামুয়েল গোল্ডওয়িন-সহ বেশ অনেকের কাছ থেকে প্রস্তাব পান এবং সবগুলো নাকোচ করে দেন । এরপরেও উপন্যাসটির ওপর সিনেমা নির্মাতাদের আগ্রহ কমে না, বিলি ওয়াইলডার, হার্ভি ওয়েইনস্টাইন এবং স্টিভেন স্পিলবার্গ -এর মতো সিনেমা নির্মাতারাও উপন্যাসটির আগ্রহ দেখান । স্যালিঞ্জার বলেন ১৯৭০-এর দশকে জেরি লুইস কয়েক বছর ধরে হোল্ডেনের চরিত্রটি পাওয়ার চেষ্টা করেন । স্যালিঞ্জার তাকে বারবার ফিরিয়ে দেন, ১৯৯৯ সালে জয়েস মেনার্ড নিশ্চিতভাবেই বলেন, “হোল্ডেন ক্লফিল্ডের চরিত্রে হয়তো একজন মানুষই অভিনয় করতেন আর সেটা হতো জে. ডি. স্যালিঞ্জার নিজেই ।"
স্ট্যানফোর্ড ইউনিভার্সিটি স্কুল অব মেডিসিন
র‍্যাংকিং ও ভর্তি
২০১৪ সালের ইউএস নিউজ অ্যান্ড ওয়ার্ল্ড রিপোর্ট অনুযায়ী মার্কিন যুক্তরাষ্ট্রে স্ট্যানফোর্ড ইউনিভার্সিটি স্কুল অব মেডিসিন এর অবস্থান ২য়, হার্ভার্ড মেডিকেল স্কুল এর ঠিক পরেই। এতে ভর্তি অত্যন্ত প্রতিদ্বন্দ্বিতাপূর্ণ। ২.২% গ্রহণের হার নিয়ে এর গ্রহণের হার মার্কিন যুক্তরাষ্ট্রে ২য় সর্বনিম্ন। ২০০৮ সালে ৬৫৬৭ মানুষ এতে আবেদন করে এবং ৪৬৩ জনের সাক্ষাৎকার নেয়া হয়।
জে. ডি. স্যালিঞ্জার
১৯৫০-এর দশকের লেখা এবং কর্ণিশে যাওয়া
জুলাই ১৯৫১ সালে বুক অফ দি মান্থ ক্লাব নিউজ-এর এক প্রোফাইলে, স্যালিঞ্জারের বন্ধু এবং নিউ ইয়র্কার সম্পাদক উইলিয়াম ম্যাক্সওয়েল স্যালিঞ্জারকে তার সাহিত্যকর্মে প্রভাবিতকারী লেখকের নাম জিজ্ঞাস করেন । উত্তরে স্যালিঞ্জার বলেন, “যখন একজন লেখককে তার নৈপুন্য নিয়ে আলোচনা করতে বলা হয়, তখন তাকে উঠে দাঁড়াতে হবে এবং তিনি যে লেখকদের ভালবাসেন শুধু তাদের নাম উচ্চস্বরে বলতে হবে । আমি ভালবাসি কাফকা, ফ্লাওবার্ট, টলস্টয়, চেখভ, দস্তয়েভস্কি, প্রাউস্ট, ও'কেসি, রিলকে, লোরকা, কিটস, রিমবৌড, বার্নস, ই. ব্রন্টি, জেন অস্টেন, হেনরি জেমস, ব্লেক, কোলারিজ । আমি কোনো জীবিত লেখকের নাম নিব না, কারণ আমি মনে করি এটা ঠিক হবে না” (ও'কেসি যদিও ঐসময় জীবিত ছিলেন) । ১৯৪০-এর দশকে লেখা কিছু চিঠিতে, স্যালিঞ্জার ৩ জন জীবিত বা সম্প্রতি মৃত লেখকদের সম্পর্কে নিজের শ্রদ্ধার কথা লেখেন: শেরউড অ্যান্ডারসন, রিং লর্ডনার এবং এফ স্কট ফিটজেরাল্ড; ইয়ান হ্যামিলটন লেখেন স্যালিঞ্জার এমনকি নিজেকে “ফিটজেরাল্ডের উত্তরাধীকারী” হিসেবে ভাবতে থাকেন । স্যালিঞ্জারের “এ পার্ফেক্ট ডে ফর বানানাফিস”-এর সমাপ্তিটা ফিটজেরাল্ডের প্রথমদিকে প্রকাশিত ছোটগল্প “মে ডে”-এর সমাপ্তির সাথে সাদৃশ্যপূর্ণ ।
স্যালিঞ্জরা ১৯৫২ সালে যখন বেশ কয়েক বছর ধরে জেন বৌদ্ধধর্ম পাল করার পরে হিন্দু ধর্মীয় শিক্ষক শ্রী রামকৃষ্ণ সম্পর্কে লেখা দি গোসপেল অফ শ্রী রামাকৃষ্ণা পড়ছিলেন তখন তার বন্ধুদের কাছে নিজের জীবনে একটি গুরুত্বপূর্ণ পরিবর্তন হওয়া সম্পর্কে লেখেন । তিনি রামকৃষ্ণের আবেদিতা বেদান্ত হিন্দুইজমের একজন অনুসারী হয়ে যান, যেটা জ্ঞান-অর্জনকারীদের যৌনতা এবং পরিবারের মতো দ্বায়িত্ব থেকে দূরে থাকতে সমর্থন করে । স্যালিঞ্জারের ধর্মীয় শিক্ষা তার কিছু লেখায় প্রতিফলিত হয়েছে । “টেডি” গল্পটিতে একজন ১০ বছর বয়সী শিশু আছে যে বৈদান্তিক অর্ন্তদৃষ্টি সম্পর্কে কথা বলে । তিনি রামকৃষ্ণের ছাত্র বিবেকানন্দ-এর লেখাও পড়েন; “হ্যাপওরথ ১৬, ১৯২৪” গল্পে, সিমুর গ্লাস নামের চরিত্রটি নিজেকে বর্ণনা করে “এই শতাব্দীর সব থেকে উদ্দীপ্ত, আসল এবং সেরা-সজ্জিত একজন হিসেবে ।"
১৯৫৩ সালে স্যালিঞ্জার ৭টি গল্পের একটি সংকলন দি নিউ ইয়র্কার-এ প্রকাশ করেন (যার মধ্যে “বানানাফিস”-ও ছিল), ম্যাগাজিনের প্রত্যাখ্যান করা ২টি গল্পও এর সাথে ছিল । সংকলনটি যুক্তরাষ্ট্রে নাইন স্টোরিস নামে এবং যুক্তরাজ্যে স্যালিঞ্জারের সুপরিচিত অনেক গল্পগুলোর মধ্যে একটি অনুসারে "ফর এসমি—উইথ লাভ এ্যন্ড স্কুওলর"-এর নামে প্রকাশ করা হয় । বইটি অনেক পজেটিভ রিভিউ পায় এবং আর্থিকভাবেও সফল হয় — হ্যামিলটনের মতে “একটি ছোটগল্প সংকলনের জন্য এটা চমকপ্রদ সাফল্য ছিল” । নাইন স্টোরিস দি নিউ ইয়র্ক টাইমস বেস্টসেলার লিস্ট-এ ৩ মাস ধরে অবস্থান করে । ইতিমধ্যেই জনপ্রিয়তা থেকে মুখফেরাতে শুরু করা স্যালিঞ্জার তার গল্পের প্রকাশকদের ধুলোর জ্যাকেট তার গল্পের চরিত্রগুলোর ছবি দেওয়ার প্রস্তাব ফিরিয়ে দেন, এদিকে পাঠকরা তাদের সম্পর্কে পূর্ব ধরনা করেত থাকে ।
দ্য ক্যাচার ইন দ্য রায়-এর কুখ্যাতি বাড়তে থাকলে স্যালিঞ্জার জনসাধারণের দৃষ্টি থেকে দূরে চলে যান । ১৯৫৩ সালে তিনি ৩০০ ইস্ট ৫৭ স্ট্রিট, নিউ ইয়র্ক এর একটি এ্যাপার্টমেন্ট থেকে কর্ণিশ, নিউ হ্যাম্পশায়ারে চলে যান । প্রথমদিকে কর্ণিশে তিনি তুলনামূলক সামাজিক ছিলেন, বিশেষ করে তিনি উইন্ডসর হাই স্কুলের শিক্ষার্থীদের সাথে ভালই মিশতেন । স্যালিঞ্জার প্রায়ই তাদের নিজের বাড়িতে দাওয়া করতেন রেকর্ড বাজানোর জন্য এবং স্কুলে তাদের বিভিন্ন সমস্যা সম্পর্কে শোনার জন্য । এরকমই একজন শিক্ষার্থী শিরলে ব্ল্যানি তাকে শহরের পত্রিকা দি ডেইলি ইগল-এর হাই স্কুল পৃষ্ঠায় একটি সাক্ষাৎকার দিতে রাজি করান । পরবর্তীতে ব্ল্যানির সাক্ষাৎকার পত্রিকাটির সম্পাদকীয় অংশে প্রকাশিত হলে স্যালিঞ্জার কোনো কথা না বলেই হাইস্কুল পড়ুয়াদের সাথে সব রকমের যোগাযোগ বন্ধ করে দেন । তাকে শহরের ভেতরেও তেমন একটা দেখা যেত না, তিনি শুধু তার একজন ঘনিষ্ট বন্ধু আইনজ্ঞ লার্নড হ্যান্ড-এর সাথে দেখা করতেন । তিনি আগের থেকে অনেক কম সংখ্যক লেখা প্রকাশ করতে থাকলেন । ১৯৫৩ সালে ‘’নাইন স্টোরিস’’ প্রকাশের পর এই দশকে তিনি মাত্র ৪টি গল্প প্রকাশ করেন; ১৯৫৫ সালে ২টি এবং ১৯৫৭ ও ১৯৫৯ সালে একটি করে ২টি ।
বিয়ে, পরিবার, আধ্যাত্মিক বিশ্বাস
১৯৫৫ সালের ফেব্রুয়ারিতে, ৩৬ বছর বয়সে স্যালিঞ্জার রেডক্লিফ কলেজ-এর শিক্ষার্থী  ক্লেয়ার ডগলাসকে বিয়ে করেন (ক্লেয়ার এর বাবা রবার্ট ল্যাংটন ডগলাস একজন শিল্প সমালোচক ছিলেন) । তাদের ২টা সন্তান হয়, মার্গারেট (যিনি পেগী নামেও পরিচিত – জন্ম ১০ ডিসেম্বর, ১৯৫৫) এবং ম্যাথিউ (জন্ম ১৩ ফেব্রুয়ারি, ১৯৬০) । মার্গারেট স্যালিঞ্জার তার ড্রিম ক্যাচার স্মৃতিকথায় লেখেন যে তিনি মনে করেন তার বাবা-মায়ের বিয়ে হত না, তারও কখনও জন্ম হত না, যদি তার বাবা  লাহিড়ী মহাশায়া-এর লেখা না পড়তেন । লাহিড়ী মহাশায়া পরমহংস যোগানন্দ-এর একজন গুরু, যেটা একজন সংসারী মানুষেরও (যার স্ত্রী ও সন্তান আছে) যে পরমজ্ঞান অর্জন সম্ভব সেই পথ দেখায় । তাদের বিয়ে হওয়ার পরে, ১৯৫৫ সালে স্যালিঞ্জার এবং ক্লেয়ার ওয়াশিংটন ডিসি-এর একটি ছোট হিন্দু মন্দিরে ক্রিয়া ইয়োগা-এর পথ অনুসরণ করা শুরু করেন । তাদেরকে দিনে দুইবার ১০ মিনিট করে অনুশীলন করার জন্য একটি মন্ত্র এবং শ্বাস-প্রশাস সম্পর্কিত ব্যাম শিক্ষানো হয় ।
ক্লেয়ারার স্নাতক সম্পন্ন হওয়ার ৪ মাস আগে স্যালিঞ্জার ক্লেয়ারকে বলেন তার পড়াশোনা বাদ দিয়ে এসে তার সাথে থাকা শুরু করতে, এবং ক্লেয়ার বিষয়টা মেনে নেন । ১৯৫৫ সালে প্রকাশিত “ফ্রাননি” গল্পের বেশ কিছু অংশ তার সাথে ক্লেয়ার এর সম্পর্কের ওপর ভিত্তি করে লেখা, যার মধ্যে ক্লেয়ারের দি ওয়ে অফ দি পিলগ্রিম বইটির মালিকানাও অন্তর্ভুক্ত । তাদের বিচ্ছিন্ন জায়গায় বসবাস এবং স্যালিঞ্জারের স্বভাবের কারণে অনেক লম্বা সময় ধরে তাদের অন্য মানুষের সাথে দেখা হত না । স্যালিঞ্জারের সদা-পরিবর্তনশীল ধর্মীয় বিশ্বাসেও ক্লেয়ার অনেকটা বিরক্ত হন । যদিও ক্লেযার ক্রিয়া ইয়োগা চালিয়ে যান, তিনি স্মরণ করেন স্যালিঞ্জার কোনো গল্পে কাজ করার জন্য দীর্ঘ সময় ধরে কর্ণিশ ছেড়ে চলে যেতেন এবং “কয়েক সপ্তাহ পরে ফিরতেন তার যে গল্পটি লেখার কথা ছিল সেটা অসম্পূর্ণ বা নষ্ট অবস্থায় এবং নিজেদের অনুসরণের জন্য নতুন কোনো ধর্মবিশ্বাস নিয়ে” । ক্লেয়ার মনে করেন “জেরি এরকম করত তার লেখা গল্পটি নষ্ট করা বা ফেলে দেওয়া বা গল্পের মান পছন্দ না হওয়া বা প্রকাশ করাতে না চাওয়ার বিষয়টি ঢাকার জন্য” ।
ক্রিয়া ইয়োগা ত্যাগ করার পরে, স্যালিঞ্জার ডায়ানেটিক্স (সায়েন্টোলজি-র অগ্রদূত ) অনুসরণের চেষ্টা করেন এবং এর প্রতিষ্ঠাতা এল রন হাববার্ড-এর সাথেও সাক্ষাৎ করেন, কিন্তু ক্লেয়ার বলেন ডায়ানেটিক্স সম্পর্কে তার এই আগ্রহ বেশিদিন দীর্ঘস্থায়ী হয় না । এর পরে তিনি বেশ কয়েকটি অধ্যাতিক, চিকিৎসা এবং পুষ্টি সিস্টেমের বিশ্বাসের ওপর অনুগত হন যার মধ্যে আছে খ্রিস্টান বিজ্ঞান, এডগার কেইস, হোমিওপ্যাথি, আকুপাংচার এবং ম্যাক্রোবায়োটিকস ।
প্রথম সন্তান জন্মের পর স্যালিঞ্জারের পারিবারিক জীবনে দ্বন্দের স্মৃষ্টি হয়; মার্গারেটের বই অনুসারে, ক্লেয়ার অনুভব করেন তার মেয়ে স্যালিঞ্জারের মনে তার সব জায়গাটুকু দখল করে নিয়েছে । শিশু মার্গারেট বেশিরভাগ সময়ই অসুস্থ থাকতেন, কিন্তু স্যালিঞ্জার খ্রিস্টান বিজ্ঞানের মতবাদগুলি অনুসরণ করে তাকে চিকিৎসকের কাছে নিয়ে যেতে অস্বীকার করেন । মার্গারেট বলেন, অনেক বছর পরে তার মা তার কাছে স্বীকার করেন যে ১৯৫৭ সালের শীতে তার ধৈর্যের বাধ ভেঙ্গে যায় এবং তিনি মার্গারেটকে হত্যা করে নিজে অত্নহত্যার পরিকল্পনা করেন । ধারণা করা হয় ক্লেয়ার স্যালিঞ্জারের সাথে একবার নিউ ইয়র্ক ভ্রমনের সময় এটা করার জন্য মানুষিকভাবে নিজেকে প্রস্তুত করেন, কিন্তু শেষপর্যন্ত তিনি এটা না করে হোটেল থেকে মার্গারেটকে নিয়ে পালিয়ে যান । কয়েক মাস পরে, স্যালিঞ্জার তাকে বুঝিয়ে কর্ণিশে ফিরিয়ে নিয়ে যান ।
সর্বশেষ প্রকাশনা এবং মেইনার্ড সম্পর্ক
স্যালিঞ্জার ১৯৬১ সালে ফ্রাননি এ্যান্ড জোই্ এবং ১৯৬৩ সালে রেইজ হাই দ্য রুফ বিম, কারপেইন্টারস এন্ড স্যইমোউর: এন ইনট্রোডাকশন প্রকাশ করেন । প্রতিটি বইয়ে, গ্লাস পরিবারের সদস্যদের সম্পর্কিত, ২টি করে ছোট গল্প বা নোভেলা ছিল, যেগুলো দি নিউ ইয়র্কার-এ পূর্বেও প্রকাশিত হয়েছিল । এই ৪টি গল্প মূলত ১৯৫৫ থেকে ১৯৫৯ সালের মধ্যে প্রকাশিত হয়েছিল এবং নাইন স্টোরিস-এর পরে প্রকাশিত এগুলোই তার একমাত্র গল্প । ফ্রাননি এ্যান্ড জোই্-এর ডাস্ট জ্যাকেটে, তার জনসাধারণের দৃষ্টি থেকে দূরে থাকার ইচ্ছা উল্লেখ করে, স্যালিঞ্জার লেখেন : “এটা আমার কিছুটা বিপরীতমুখী মতামত যে একজন লেখেকের নামহীনতা ও অস্পষ্টতার অনুভূতি তার কর্মজীবনে ঋণের ওপর নেওয়া তার দ্বিতীয় সর্বোচ্চ মূল্যবান সম্পদ ।"
১৯৬১ সালের ১৫ই সেপ্টেম্বর, টাইম ম্যাগাজিন তাদের কাভার স্যালিঞ্জারের নামে উৎসর্গ করেন । তার নির্জনবাসী জীবন সম্পর্কিত একটা আর্টিকেলে ম্যাগাজিনটি লেখেন যে তার গ্লাস পরিবার সিরিজটি “এখনও সম্পন্ন হয়নি... স্যালিঞ্জার একটি গ্লাস ট্রিওলজি লেখার কথা চিন্তা করছেন” । এরপরে স্যালিঞ্জার শুধুমাত্র একটি গল্প প্রকাশ করেন: “হ্যাপওয়ার্থ ১৬, ১৯২৪”, লম্বা চিঠি আকারে লেখা একটি নোভেলা, সিমুর গ্লাস যেটা গ্রীষ্মকালীন ক্যাম্পে থাকাকালিন লিখেছেন । ৬ বছরের মধ্যে এটা তার প্রথম নতুন কাজ ছিল, নোভেলাটি দি নিউ ইয়র্কার-এর জুন ১৯, ১৯৬৫ ইস্যুর প্রায় পুরো অংশ জুড়ে ছিল, এটি সমালোচকদের দ্বারাও বেশ আলোচিত হয় । এই সময়ের আশেপাশে স্যালিঞ্জার ক্লেয়ারকে তার বন্ধুবান্ধব এবং আত্নীয় স্বজনের থেকে পুরোপুরি আলাদা করে ফেলে —মার্গারেট স্যালিঞ্জারের ভাষায় — “একজন ভার্চুয়াল বন্দী” । ক্লেয়ার স্যালিঞ্জার থেকে আলাদা হয়ে যান ১৯৬৬ সালের সেপ্টেম্বরে এবং অক্টোবর ৩, ১৯৬৭ সালে তাদের ডিভোর্স সম্পন্ন হয় ।
১৯৭২ সালে ৫৩ বছর বয়সে স্যালিঞ্জরা ১৮ বছর বয়সী জয়েস মেইনার্ড-এর সাথে একটি সম্পর্কে জড়ান যেটা ৯ মাস স্থায়ী হয় । মেইনার্ড সেই সময়েই সেভেন্টিন ম্যাগাজিনের একজন অভিজ্ঞ লেখিকা ছিলেন । নি নিউ ইয়র্ক টাইমস তাকে তাদের জন্য একটি আর্টিকেল লিখতে বলেন যেটা “এ্যান এইটটিন-ইয়ার-ওল্ড লুকস ব্যাক অন লাইফ” শিরনামে এপ্রিল ২৩, ১৯৭২ সালে প্রকাশিত হয় এবং তাকে সেলিব্রেটি বানিয়ে দেয় । খ্যাতি নিয়ে বসবাস করা সম্পর্কে সতর্ক করে স্যালিঞ্জার তাকে একটি চিঠি লিখেন । ২৫ টি চিঠি আদান-প্রদানের পর, ইয়েল বিশ্ববিদ্যলয়-এ নিজের প্রথম বছর শেষ করে গ্রীষ্মে মেইনার্ড স্যালিঞ্জারের সাথে থাকার জন্যে চলে আসেন ।  সেই বছর শরৎকালে মেইনার্ড আর ইয়েলে ফিরে যায় না এবং স্যালিঞ্জারের কর্ণিশের বাড়িতে ১০ মাস অতিথি হিসেবে থাকেন । একটি পারিবারিক ভ্রমণের সময় স্যালিঞ্জার তার মেয়ে মার্গারেটকে বলেন সম্পর্কটি শেষ হয় কারণ মেইনার্ড সন্তান নিতে চাচ্ছিলেন এবং তার মনে হয় সন্তান নেওয়ার মতো বয়স এখন আর তার নেই ।  যদিও, মেইনার্ড তার আত্নজীবনীতে অন্য কথা বলেন, তিনি বলেন স্যালিঞ্জার হঠাৎ করে তাদের সম্পর্ক শেষ করে দেন এবং তাকে আর ফেরত নিতে অস্বীকার করেন । মেইনার্ড স্যালিঞ্জারের জন্য ইয়েল বিশ্ববিদ্যলয় ছেড়ে চলে এসেছিলেন এবং একটা  বৃত্তিও ত্যাগ করেন । মেইনার্ড পরবর্তিতে তার স্মৃতিকথায় লেখেন যে কীভাবে তিনি জানতে পারেন স্যালিঞ্জার অল্পবয়সী মেয়েদের সাথে চিঠি লিখে তাদের সাথে সম্পর্ক শুরু করে । এই চিঠিগুলা যারা পেয়েছিলেন তাদের মধ্যে স্যালিঞ্জারের সর্বশেষ স্ত্রীও আছেন, তিনি একজন নার্স ছিলেন এবং স্যালিঞ্জারের সাথে যখন তার দেখা হয় তখন তিনি অন্যকারো সাথে বিয়ের জন্য এংগেজড ছিলেন ।
মেইনার্ডের সাথে বসবাসকালেও স্যালিঞ্জার নিয়মমাফিক প্রতিদিন সকালে কয়েকঘণ্টা করে লিখতে থাকেন । মেইনার্ডের কথা মত, ১৯৭২ সালের মধ্যে তিনি ২টি উপন্যাস সম্পন্ন করে ফেলেন । ১৯৭৪ সালে দি নিউ ইয়র্ক টাইমস-কে দেওয়া এক  দুর্লভ সাক্ষাৎকারে স্যালিঞ্জার বলেন, “প্রকাশ না করার মধ্যে একটা অবিশ্বাস্য শান্তি আছে ... আমি লিখতে পছন্দ করি । আমি লিখতে ভালবাসি । কিন্তু আমি শুধু নিজের জন্য লিখি এবং নিজের আনন্দের জন্য লিখি” । মেইনার্ড বলেন, স্যালিঞ্জার প্রকাশনাকে তার কাজের একটি বাধা হিসেবে দেখেন । মার্গারেট স্যালিঞ্জার তার স্মৃতিকথায় তার বাবার অপ্রকাশিত লেখাসমূহের সিস্টেম সম্পর্কে বিস্তারিত বর্ণনা দেন, “ একটা লাল চিহ্নের অর্থ যদি আমি লেখা সম্পন্ন করার আগেই মরা যায় তাহলে এটা যেভাবে আছে সেভাবেই প্রকাশ করে দাও, নীল চিহ্নের মানে প্রথমে এটা সম্পাদন করো, এভাবে চলেতে থাকবে ।” একজন প্রতিবেশী বলেন যে স্যালিঞ্জার তাকে বলেছেন যে তিনি ১৫টি অপ্রকাশিত উপন্যাস লিখে ফেলেছেন ।
স্যালিঞ্জারের সর্বশেষ সাক্ষাৎকার ছিল জুন ১৯৮০ সালে দি ব্যাটন রোউজ অ্যাডভোকেট-এর বেটি এপেস এর সাথে । এই সাক্ষাৎকারের ঘটনাটি বিভিন্ন জায়গায় বিভিন্নভাবে বর্ণনা করা হয়েছে । একজায়গায় বলা হয়, এপেস একজন সুন্দরী তরুণ মহিলা ছিলেন যিনি নিজেকে একজন উচ্চাকাঙ্ক্ষী উপন্যাসিক হিসেবে পরিচয় দেন এবং স্যালিঞ্জারের অজানায়, বিনা অনুমতিতে সাক্ষাৎকারের অডিও রেকোর্ড করেন এবং তার কিছু ছবি তোলেন । অন্য একজায়গায় গুরুত্বদিয়ে বলা হয় যে দেখা করার আগে এপেস স্যালিঞ্জারের সাথে একটি চিঠির মাধ্যমে যোগাযোগ করেন এবং স্যালিঞ্জার তার নিজের উদ্দোগে ব্রিজ পার হয়ে তার সাথে দেখা করতে আসেন । এপেস সাক্ষাৎকারের সময় পরিষ্কারভাবে বলে দেন যে তিনি একজন রিপোর্টার এবং স্যালিঞ্জার চলে যাওয়ার সময় তার কিছু ছবি তোলেন । প্রথম বর্ণনায় বলা হয়, সাক্ষাৎকারটি অপ্রত্যাশিতভাবে শেষ হয় যখন একজন কর্ণশের স্থানীয় পথচারী খ্যাতনামা এই লেখকের সাথে হাত মেলানোর চেষ্টা করেন এবং যার ফলে স্যালিঞ্জার রেগে যান । সাক্ষাৎকারটির আরো একটি অংশ দি প্যারিস রিভিউ-এ প্রকাশিত হয় এপেসের নামে যেটা এপেস প্রত্যাক্ষান করেন এবং আলাদাভাবে এটাকে রিভিউ এর সম্পাদক জর্জ প্লিম্পটন-এর একটি আহরণ করা কাজ বা ডিরাইভ্ড ওয়ার্ক বলা হয় ।